རང་རེའི་བོད་པ་རྣམས་རིག་གཞུང་རྩོད་པ་དང་།རྩོམ་ཡིག་འབྲི་བ་སོགས་ཀྱི་སྐབས་ལ་གཏན་ཚིགས་དང་རིགས་འདེད་ཀྱི་ལས་ལ་མཐོང་ཆེན་པོར་བྱེད་པ་སྨོས་ཅི།ཐ་ན་སྤྱིར་བཏང་འཚོ་བའི་ཁྲོད་དུ་ཕན་ཚུན་བར་ལ་གླེང་མོལ་བགྱི་བ་དང་།ཤགས་འགྱེད་གཏོང་བ།བཞད་གད་སློང་བ་སོགས་ཀྱི་སྐབས་དག་ལའང་།རྗོད་བྱེད་ཀྱི་ཚིག་སྔ་ཕྱི་ལ་འབྲེལ་བ་གྲུབ་མ་གྲུབ་དང་།བརྗོད་བྱ་དོན་གྱི་གནད་དག་ལ་རྒྱུ་མཚན་ལྡན་མི་ལྡན་གྱི་ཐད་དུ་བསམ་བློ་ཞིབ་ཏུ་གཏོང་སྲོལ་མཆིས་པ་ལྟར།བྱ་བ་ཆེ་ཆུང་ཀུན་ལ་གཏན་ཚིགས་གཙོ་བོར་བརྩི་ཞིང་དེའང་ཚད་མ་རིག་པར་སློབ་གཉེར་བྱས་མ་བྱས་འབྱུང་ཁུངས་སུ་ཤེས་པའི་ཐོག་སྦྱོང་བ་སྤྱོད་སྒོ་གསུམ་པའོ།།